**Pyhä Cecilia** (lat. ***Sancta Caecilia***; syntynyt 100-luvulla – kuollut 200-luvulla) oli roomalainen pyhimys, neitsyt ja marttyyri. Häntä kunnioitetaan Ranskan Albin, säveltäjien, marttyyrien, musiikin, muusikkojen, soitinten valmistajien, Nebraskan Omahan arkkihiippakunnan, runoilijoiden ja laulajien suojeluspyhimyksenä. Historiallisesti pyhä Cecilia on kuvattu usein ruusuja tai luuttua pidellen tai urkuja soittaen. Hän on yksi seitsemästä marttyyristä, jotka mainitaan messun canonissa ja hänen muistopäiväänsä vietetään 22. marraskuuta. Vanhin historiallinen maininta pyhästä Ceciliasta on niin sanotussa *Martyrologium Hiernymianumissa*, mistä päätellen hänen juhlaansa vietettiin jo 300-luvulla. Väitetään, että kun hänen ruumiinsa kaivettiin ylös vuonna 1599 se löytyi turmeltumattomana.

Roomalaiskatolisessa messussa pyhää Ceciliaa on muistettu seuraavanlaisella latinankielisellä kollehtarukouksella:

"*Orémus.*

*Deus, qui nos ánnua beátæ Caeciliae Vírginis et Mártyris tuæ sollemnitáte lætíficas: da, ut, quam venerámur offício, étiam piæ conversatiónis sequámur exémplo.*"

Lisäksi pyhä Cecilia mainitaan nimeltä jo vuonna 590 käytetyssä *Kaikkien pyhien litaniassa.*

Legenda
-------

Pyhän Cecilian kerrotaan olleen syntyjään roomalainen hyvästä perheestä ja koulutukseltaan kristitty. Hän teki nuoruudessaan valan pyhittääkseen neitsyytensä Jumalalle, mutta hänen vanhempansa saivat hänet suostumaan vasten tahtoaan avioliittoon aatelismies Valerianin kanssa. Hän kertoi pakanalliselle aviomiehelleen, että Jumalan enkeli tahtoi hänen pysyvän neitsyenä, mihin mies suostui sillä ehdolla, että saisi nähdä enkelin. Nainen vastasi, että tämä toteutuisi, jos hän menisi kasteelle, ja palattuaan kasteen jälkeen mies näkikin pyhän Cecilian puhumassa enkelille. Hän käännytti myös Valerianin veljen Tiburtiuksen, joista molemmista tuli marttyyrejä ennen naista itseään ja joiden jäänteet haudattiin lopulta samaan hautaan Cecilian kanssa. Nainen jakoi omaisuutensa köyhille, mikä suututti prefekti Almachiuksen, joka määräsi pyhän Cecilian poltettavaksi, mutta liekit eivät haavoittaneet häntä, minkä johdosta hänet mestattiin.

Galleria
--------

* 
* 
* 
* 
* 
*

Lähteet
-------

1. 1 2 3 4 5  Saint Cecilia | Legend & Body *Encyclopedia Britannica*. Viitattu 14.11.2017. (englanniksi)
2. 1 2 3  Memorial of St. Cecilia, virgin and martyr - November 22, 2013 - Liturgical Calendar *www.catholicculture.org*. Viitattu 14.11.2017. (englanniksi)
3. 1 2 3  Catholic Online: St. Cecilia - Saints & Angels - Catholic Online *Catholic Online*. Viitattu 14.11.2017. (englanniksi)
4. ↑  Feast: November 22 *www.ewtn.com*. Viitattu 14.11.2017. (englanniksi)
5. 1 2  Catholic Encyclopedia: St. Cecilia *www.newadvent.org*. Viitattu 14.11.2017. (englanniksi)
6. ↑  Sancta Missa *divinumofficium.com*. Viitattu 14.11.2017. (latinaksi)
7. ↑  Litaniae Sanctorum *preces-latinae.org*. Viitattu 14.11.2017. (englanniksi)
8. 1 2  St. Cecilia *www.ewtn.com*. Viitattu 14.11.2017. (englanniksi)

Aiheesta muualla
----------------

* Kuvia tai muita tiedostoja aiheesta **Pyhä Cecilia** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Katalonia
* Saksa
* Israel
* Yhdysvallat
* Ruotsi
* Tšekki
* Australia

 |
|  |
| Henkilöt | 
* Deutsche Biographie

 |

 |